APSTIPRINĀTS

ar LU 28.09.2022.

rīkojumu Nr. 1-4/501

**NOTEIKUMI PAR STUDĒJOŠO PRIEKŠLIKUMU UN SŪDZĪBU**

 **IESNIEGŠANU UN IZSKATĪŠANU LATVIJAS UNIVERSITĀTĒ**

*Šim dokumentam grozījumu nav*

1. **Vispārējie noteikumi**
2. Noteikumi nosaka procedūru, kādā Latvijas Universitātes (turpmāk – LU) studējošie var iesniegt priekšlikumus un sūdzības LU par studiju procesu un citiem jautājumiem.
3. Noteikumi attiecināmi uz priekšlikumiem un sūdzībām, kas saistīti ar:
	1. studiju procesu un kvalitāti;
	2. materiāli tehniskā nodrošinājuma kvalitāti;
	3. darbinieku pienākumu pildīšanu, apkalpošanas kultūru un sadarbību;
	4. negodīgu vai neētisku rīcību no darbinieku puses.
4. Priekšlikumu vai sūdzību (turpmāk – Pieteikums) iesniegšanas, noformēšanas, izskatīšanas un atbildēšanas pamatprasības ir noteiktas Juridiskā spēka likumā un Iesniegumu likumā.
5. **Priekšlikumu un sūdzību iesniegšana**
6. Pieteikumu studējošais adresē fakultātes dekānam un iesniedz fakultātē (klātienē vai elektroniski).
7. Ja Pieteikums ir par dekāna darbu vai ja tā iesniegšana varētu nelabvēlīgi ietekmēt turpmākās studijas, tad studējošais to adresē attiecīgās jomas prorektoram un iesniedz LU Dokumentu pārvaldības nodaļā (klātienē vai elektroniski uz e-pastu lietvediba@lu.lv).
8. Pieteikumu studējošie var iesniegt individuāli vai apvienojoties grupā. Gadījumos, kad Pieteikumu gatavo grupa, tā iesniegumā norāda kontaktpersonu, kurai adresēt atbildi uz Pieteikumu.
9. Pieteikumā jānorāda:
	1. iesniedzēja/-u vārds, uzvārds un studenta apliecības numurs;
	2. elektroniskā pasta adrese, uz kuru vēlas saņemt atbildi;
	3. lietas būtība un priekšlikuma/sūdzības izklāsts.
10. Pieteikums un ar to saistītās lietvedības dokumenti ir ierobežotas pieejamības informācija saskaņā ar LU Ierobežotas pieejamības informācijas un dokumentu sarakstu.
11. Fakultātes vai LU Dokumentu pārvaldības nodaļas lietvedis pārbauda iesniegtā Pieteikuma atbilstību noteikumu 7. punkta prasībām, reģistrē to dokumentu vadības sistēmā “Namejs” (turpmāk – DVS “Namejs”) LU normatīvajos aktos noteiktajā kārtībā un nodod fakultātes dekānam (vai attiecīgās jomas prorektoram šo noteikumu 5. punktā minētajā gadījumā).
12. Ja Pieteikums neatbilst noteikumu 7. punkta prasībām, fakultātes vai LU Dokumentu pārvaldības nodaļas lietvedis ir tiesīgs to nevirzīt tālākai izskatīšanai, par to informējot Pieteikuma iesniedzēju.
13. **Priekšlikumu un sūdzību izskatīšana**
14. Dekāns vai attiecīgās jomas prorektors izvērtē Pieteikuma saturu un nodod to izskatīšanai un atbildes sagatavošanai.
15. Ja dekāns konstatē, ka Pieteikuma saturs (saskaņā ar šo noteikumu 2. pielikumu) ir ārpus viņa kompetences, tad dekāns Pieteikumu nodod LU Administrācijas vadītājam. LU Administrācijas vadītājs izvērtē Pieteikuma saturu un nodod to izskatīšanai un atbildes sagatavošanai atbilstošajai struktūrvienībai, kura LU normatīvajos aktos noteiktajā kārtībā sagatavo atbildes projektu, organizē tā parakstīšanu un nosūtīšanu studējošajam.
16. Pieteikumu ir aizliegts nodot atbildes sagatavošanai vai sniegšanai tai personai vai struktūrvienībai, kuras rīcība Pieteikumā tiek apstrīdēta. Atbildes sagatavotājs ir tiesīgs prasīt paskaidrojumu no personas vai struktūrvienības, kuras rīcība Pieteikumā tiek apstrīdēta.
17. Atbildi uz Pieteikumu sniedz Iesniegumu likumā noteiktajā termiņā.
18. Sniedzot atbildi uz Pieteikumu, atbildīgais DVS “Namejs” norāda pieņemto lēmumu un atbildes sniegšanas datumu.
19. Fakultātes vai LU Dokumentu pārvaldības nodaļas lietvedis nodrošina kontroli pār Pieteikuma izskatīšanas termiņa ievērošanu.
20. Fakultātes dekāns, prorektors un LU Administrācijas vadītājs katra akadēmiskā gada noslēgumā iesniedz LU Kvalitātes vadītājam pārskatu par pagājušajā akadēmiskajā gadā saņemtajiem Pieteikumiem un pieņemtajiem lēmumiem to sakarā.
21. LU Kvalitātes vadītājs izvērtē 17. punktā minētos pārskatus, analizē tendences un sagatavo ziņojumu LU Vadībai.